SET ปิดบวก 10 จุด แรงซื้อบิ๊กแคป-ฟันด์โฟลว์ไหลเข้า
SET ปิดบวก 10 จุด รับแรงซื้อบิ๊กแคป รวมถึงเงินทุนต่างชาติที่ไหลเข้าต่อเนื่อง จากความเชื่อมั่นการฟื้นตัวของเศรษฐกิจในประเทศ และคลายกังวลภาวะเงินเฟ้อ แนะติดตามตัวเลขค้าปลีก และ รายงานประชุมเฟด เดือน ก.ค.
SET ปิดบวก 10 จุด รับแรงซื้อบิ๊กแคป รวมถึงเงินทุนต่างชาติที่ไหลเข้าต่อเนื่อง จากความเชื่อมั่นการฟื้นตัวของเศรษฐกิจในประเทศ และคลายกังวลภาวะเงินเฟ้อ แนะติดตามตัวเลขค้าปลีก และ รายงานประชุมเฟด เดือน ก.ค.
17 ส.ค. 2565

โดยนักวิเคราะห์ กล่าวว่า ดัชนีตลาดหุ้นไทยวันนี้ปรับตัวขึ้นมาได้ค่อนข้างร้อนแรง โดยได้รับปัจจัยหนุนจากการเข้าซื้อหุ้นขนาดใหญ่ทั้งกลุ่มแบงก์ ค้าปลีก และโรงกลั่น รวมไปถึงเงินทุนต่างชาติที่ไหลเข้ามายังประเทศไทยอย่างต่อเนื่อง จากความเชื่อมั่นของการฟื้นตัวของเศรษฐกิจในประเทศ และ คลายความกังวลเกี่ยวกับภาวะเงินเฟ้อ
อย่างไรก็ดีนักลงทุนยังคงติดตามการเปิดเผยตัวเลขค้าปลีกเดือน ก.ค. และ การรายงานการประชุมของธนาคารกลางสหรัฐ (เฟด) ในวันพุธตามเวลาสหรัฐ หรือในช่วงเช้าของวันพฤหัสบดีตามเวลาไทย เพื่อประเมินทิศทางนโยบายการเงินของเฟด
สำหรับแนวโน้มพรุ่งนี้คาดว่าตลาดเคลื่อนไหวในกรอบแคบๆ หลังปรับตัวขึ้นมาค่อนข้างมากในช่วงที่ผ่านมา และ เข้าใกล้แนวต้านสำคัญที่ 1,650 จุด พร้อมให้แนวรับที่ 1,630-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 5,129.77 ล้านบาท ปิดที่ 154.00 บาท เพิ่มขึ้น 2.50 บาท
PTT มูลค่าการซื้อขาย 3,367.24 ล้านบาท ปิดที่ 37.75 บาท เพิ่มขึ้น 0.25 บาท
DELTA มูลค่าการซื้อขาย 2,900.92 ล้านบาท ปิดที่ 586.00 บาท ลดลง 4.00 บาท
BANPU มูลค่าการซื้อขาย 2,386.27 ล้านบาท ปิดที่ 14.00 บาท เพิ่มขึ้น 0.40 บาท
BH มูลค่าการซื้อขาย 2,153.57 ล้านบาท ปิดที่ 193.50 บาท เพิ่มขึ้น 4.00 บาท